**KRITERIJ ZA OCENO IZDELKA**

**(zgibanka, poster, seminarska naloga - referat, terensko delo, ostali izdelki učencev)**

**1. Razumljivost**

Brez dodatnega pojasnjevanja moramo kot naključni opazovalec razumeti sporočilo, ki nam je namenjeno preko izdelka.

|  |  |  |
| --- | --- | --- |
| 2 T | 1 T | 0 T |
| razumljiv | delno razumljiv | nerazumljiv |

**2. Strokovna pravilnost**

Vsak izdelek mora biti strokovno pravilen, da ne zavajamo ciljne publike, katerim je izdelek namenjen.

|  |  |  |
| --- | --- | --- |
| 2 T | 1 T | 0 T |
| strokovno pravilno | delno strokovno | nestrokovno |

**3. Preglednost**

Izdelek mora biti pregleden, to pomeni, ne sme vsebovati preveč tekstnega besedila, kjer se skriva bistvo sporočila, posamezne vsebine, pa si morajo slediti v določenem zaporedju, tako kot nastajajo - kronološko zaporedje. Razvidno mora biti, kdo je delal, kaj je delal, kje je delal, kako je delal in do kakšnih rezultatov je prišel in predvsem kako pojasnjuje rezultate z že znanimi izsledki.

|  |  |  |
| --- | --- | --- |
| 2 T | 1 T | 0 T |
| pregleden | delno pregleden | nepregleden |

**4. Izvirnost in kreativnost**

Izvirnost izdelka ocenjujemo glede na zamisel predstavitve, zamisel zapisa, uporaba slikovnega materiala in drugih avdiovizuelnih pripomočkov. Skratka izdelki so izvirni, če niso narejeni po nekih standardnih splošno uporabnih vzorcih. Posebej smo pozorni na izvirnost pri izdelavi izdelka kot tudi pri sami predstavitvi. Če bo učenec plakat samo prebral ne moremo govoriti o izvirnosti. Izvirna predstavitev bo vključevala uporabo različnih sodobnih metod dela (igra vlog, kviz,... ) in uporabo multimedijskih pripomockov. Kreativen je tisti, ki se ne drži zapetih norm, vendar jih zavestno krši s svojo pozitivno ustvarjalnostjo. Kreativen je tisti učenec, ki sam oblikuje sporočilo, ki ga je dojel ob obravnavani snovi, ki razlagi učitelja doda lastno izkušnjo, ki teoretična izhodišča zna povezati s praktično izkušnjo.

|  |  |  |
| --- | --- | --- |
| 2 T | 1 T | 0 T |
| izviren, kreativen | delno izviren, kreativen | nekreativen, neizviren |

**5. Uporabnost in aktualnost**

Uporabno znanje je tisto, ki ga na konkretnem primeru znamo uporabiti brez tuje pomoči. Izdelek je uporaben, če se ga v praksi poslužuje večje število uporabnikov in pozitivno vpliva na nadaljnje ravnanje le teh v povezavi z obravnavano tematiko.

Aktualen pomeni zanimive stvari v pravem trenutku nanizati v pravi meri oz. lahko podati samo v razmislek ali kakorkoli obeležiti ali omeniti.

|  |  |  |
| --- | --- | --- |
| 2 T | 1 T | 0 T |
| uporabno in aktualno | delno uporabno in aktualno | neuporabno in neaktualno |

**6. Poglobljene vsebine**

Glede na temo naj učenec predstavi splošne podatke in izsledke kot tudi poglobljene in specifične informacije, ki jih najde v zvezi z izbrano temo. Temu primerne so tudi primerjalni podatki z drugimi raziskavami in izsledki. Poda naj zanimivosti in specifičnosti.

|  |  |  |
| --- | --- | --- |
| 2 T | 1 T | 0 T |
| zelo poglobljeno obdelana vsebina | poglobljeno obdelana vsebina | informativno obdelana vsebina |

**7. Estetski videz izdelka**

Če je v obliki plakatnega sporočila, mora biti pregledno, sistematsko, sporočilno, z malo besed oz. besedila- samo ključne besede. Plakat mora biti opremljen z viri in avtorjem. Na prvi pogled. mora dajati neko sporočilo oz. informacijo.

|  |  |  |
| --- | --- | --- |
| 2 T | 1 T | 0 T |
| zelo dobro estetsko izdeiano | dobro estetsko izdelano | neestetski izdelek |

**8. Navajanje virov**

Izdelki morajo biti opremljeni z viri iz koder je bil črpan material oz. snov.

|  |  |  |
| --- | --- | --- |
| 2 T | 1 T | 0 T |
| popoln seznam | delno popoln seznam | nepopoln seznam |

***TOČKOVNIK:***

|  |  |
| --- | --- |
| **TOČKE** | **OCENA** |
| OD 15 DO 16 | 5 |
| OD 13 DO 14 | 4 |
| OD 11 DO 12 | 3 |
| OD 9 DO 10 | 2 |
| POD 8 | 1 |